מפרט אחיד לפריט 9.1 א'

**כלי נשק ותחמושת:** מכירתם, תיקונם, אחסונם (אחסון 20 כלי ירייה ומעלה או אחסנת 100,000 כדורים ומעלה)

**תוכן עניינים**

**פרק 1 - הגדרות כלליות.........................................................................................3**

**פרק 2 - תנאים רוחביים........................................................................................4**

**פרק 3 - משטרת ישראל........................................................................................6**

**פרק 4 - הרשות הארצית לכבאות והצלה (תצהיר)......................................................16**

**פרק 5 - הרשות הארצית לכבאות והצלה..................................................................20**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

* 1. **הוראות חוק הנוגעות לעניין**
     1. חוק סמכויות לשם שמירה על ביטחון הציבור, התשס"ה-2005.
     2. חוק רישוי עסקים, התשכ"ח-1968, עד תיקון 29 כולל.
     3. תקנות רישוי עסקים התשס"א-2000 (כולל תיקון התשע"ג-2012).
     4. צו רישוי עסקים (עסקים טעוני רישוי), התשע"ג-2013.
     5. חוק כלי ירייה התש"ט-1949.
     6. חוק חוקרים פרטיים ושירותי שמירה התשל"ב-1972.
  2. **הגדרות**
     1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
     2. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה יירשמו פעולות הביטחון שננקטו בעסק, תוצאות הבדיקות לגילוי חפצים חשודים ותוצאות בדיקת תקינות גופי תאורת השילוט וההתמצאות.
     3. **"תאגיד"** - חברה בע"מ, שותפות, אגודה עותומנית או כל התאגדות משפטית אחרת.
     4. **"קצין אבטחה ורישוי"** - קצין אבטחה ורישוי בתחנה טריטוריאלית בו ממוקם העסק.
     5. **"תיק שטח"** -אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח להכיל בין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות), אמצעי מיגון קיימים (דלתות, שערים, גדרות), ראה נספח א'.
     6. **"חברת שמירה"** - כמשמעותה בחוק חוקרים פרטיים שירותי שמירה תשל"ב-1972.
     7. **"כלי ירייה"** - כמשמעותו בחוק כלי הירייה, התש"ט-1949, להלן חוק כלי הירייה.
     8. **"סוחר מורשה"** - אדם שלו רישיון בר תוקף לעשיית עסק בכלי ירייה עפ"י חוק כלי הירייה.
  3. **התנאים לקבלת הרישיון**
     1. קבלת בקשה לרישיון עסק מהרשות המקומית - פריט 9.1 א' - כלי נשק ותחמושת - מכירתם, תיקונם, אחסונם אחסון 20 כלי ירייה ומעלה או אחסנת 100.000 כדורים ומעלה.
     2. בעת קבלת החלטה בדבר מתן אישור משטרה לעסק לפי חוק רישוי עסקים או קביעת תנאים לפי חוק זה יובא בחשבון מידע, לרבות מידע פלילי ומודיעיני, הנוגע לבעל הרישיון, לבעל העסק גם אם אינו בעל הרישיון לבעלי התפקידים בעסק שהינם בעלי השפעה מהותית על העסק, כאשר למידע זה יש השלכה על שלום הציבור.
     3. כל העובדים בעסק ומועמדים חדשים בטרם כניסתם לעבודה, ובעלי התפקידים שצוינו בסעיף 3.3.1, יעברו בדיקה אחת לשנים עשר חודשים.
     4. בעל העסק יצרף לבקשה רשימה של כל העובדים בעסק ויציין לצד כל אחד מהם את תפקידו ואת פרטיו האישיים.
     5. בעסק בו קיימת אבטחה פיזית תצורף תכנית אבטחה. תכנית האבטחה תפרט את אמצעי האבטחה הפיזיים והאלקטרוניים שיוצבו בעסק וכן את בעלי התפקידים בתחום האבטחה שיוצבו בעסק, מספרם ואופן הצבתם לפי תפישת האבטחה, כהגדרתם בנוהל פרופיל המאבטח 90.028.103 וההנחיות הקבועות בפריט זה.
     6. בעל העסק יצרף לבקשה תיק שטח בהתאם לנספח א' בפריט זה.
     7. לבקשה יצורף אישור חיבור למוקד בקרה אלקטרוני המחזיק ברישיון עסק לפי פריט 9.4 בצו רישוי עסקים.
     8. לבקשה יצורף אישור התקנה של מערכת אזעקה 1337 חלק 2.
  4. **אחסון והצגת כלי נשק**
     1. בעסק יהיו אמצעים לאחסון נשק כמפורט להלן:

1. כלי ירייה, יאוחסנו במחסן נשק, העומד בדרישות הקבועות במפרט מספר 90.92 - נספח ב'.
2. בעת שהעסק פתוח ללקוחות, יאוחסנו כלי הירייה שיוצגו בעסק, בתאי תצוגה שיהיו עשויים מזכוכית משוריינת העומדת בדרישות הקבועות במפרט מספר 10.11 - נספח ג'. הנשק שיאוחסן בתא התצוגה יחובר לתא התצוגה בכבל עשוי מפלדה. תא תצוגה כאמור, יהיה נעול בכל עת.
   1. **אמצעי מיגון ואבטחה**
      1. העסק ימוגן פיזית באמצעות אחד מאלה:
3. לחצן מצוקה - בחנויות לכלי ירייה יש לוודא לחצן מצוקה מחובר למוקד בקרה אלקטרוני 9.4.
4. סורגים - בעובי 16 מ"מ לפחות במסגרת פרופיל שטוח 50 מ"מ כפול 10 מ"מ בעובי 10 מ"מ לפחות, הסורג יעוגן באמצעות "עוגן חץ" בעובי 13 מ"מ לפחות.
5. תריס גלילה:
6. התריס ייבנה מפח 1.25 מ"מ לפחות.
7. בחלקו בתחתון של התריס תותקן קורת הקשחה מפרופיל 80 מ"מ כפול 40 מ"מ בעובי 4 מ"מ לפחות.
8. על קורת ההקשחה יותקנו בשתי קצותיה מנעולי תלי 16 מ"מ ומעלה, במרכז הקורה יותקן מנעול רתק 16 מ"מ ומעלה.
9. בחלקו העליון של התריס יהיה ארגז מפח פלדה 0.6 מ"מ לפחות.
10. טפט כנגד רסס חלון הוויטרינה 350 מיקרון לפחות.
11. בכניסה לעסק תותקן דלת העומדת כנגד פריצה על פי תקן ישראלי.
    1. **מצלמות טלוויזיה במעגל סגור (טמ"ס)** 
       1. בעל העסק יתקין בעסק מצלמות טלוויזיה במעגל סגור (טמ"ס) ברזולוציה גבוהה של 1.3 מגה פיקסל לפחות או שווה ערך. המערכת תותקן במקומות הבאים, תוך פגיעה מזערית בצנעת הפרט:
12. במבואות הכניסה תוצב מצלמה, וכן במקומות רגישים שיוגדרו ע"י המשטרה.
13. בכל יציאה מהעסק תוצב מצלמה הצופה כלפי חוץ, המצלמה תצפה עד למרחק 10 מטר מהיציאה.
14. מצלמה שתצפה על דלת חדר הנשק.
15. מצלמה שתצפה על ארונות התצוגה של כלי הנשק.
16. מצלמה שתצפה על הכספת.
17. מסביב לעסק יוצבו מצלמות אשר יכסו את פאות המבנה בחפיפה עד למרחק של 30 מ'.
18. יש להשתמש במצלמות בעלות חשיפה אוטומטית וצמצם אוטומטי.
19. מערכת מצלמות הטמ"ס תאפשרנה צילום בחשיכה.
20. מהירות הצילום לא תהיה פחותה מ-FPS 25.
21. המצלמות לא יכוונו ישירות למקור אור בהיר כגון חלונות וגופי תאורה.
22. המצלמות בפתח הכניסה ובתוך העסק יאפשרו זיהוי פנים בכל מזג אוויר לרבות סנוור מהשמש או שינוי תאורה.
23. המצלמות החיצוניות יזהו ברמה ברורה דמות אדם.
24. ההקלטה תישמר למשך 14 יום לפחות ממועד צילומה .
25. הקלטה תתבצע ברזולוציה הכי גבוה שמאפשרות מצלמות הטמ"ס.
26. מערכת ההקלטה תאפשר יכולת הפקה להקלטות (צורבים ,תוכנות וכו'). ותאפשר הוצאת קבצים\תמונות למדיה מגנטית נתיקה.
27. המערכת תכלול גיבוי למקרה של הפסקת חשמל למשך 3 שעות לפחות.
28. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
29. המצלמות החיצוניות יזהו ברמה ברורה דמות אדם (אין חובת זיהוי תווי פנים).
30. יש להציב בעסק מסך המאפשר צפייה במצלמות וכן צפייה בהקלטה.
31. בעל העסק ייצרף בדיקת תקינות אחת לשלוש שנים.
    1. **מערכת אזעקה תקן 1337**
       1. בעל העסק יתקין מערכת אזעקה העומדת בתקן 1337.
       2. מערכת אזעקה תכלול את הגלאים: זעזועים על הקירות, חום ופתיחה על הדלת ונפח בחלל החדר.
       3. מערכת האזעקה תהיה במצב פעולה בכל עת ותגן על האזורים המוגנים.
       4. שהעסק סגור יעביר בעל העסק או מנהל העסק את מערכת האזעקה למצב לילה.
       5. מערכת האזעקה, על כל מרכיביה, תהיה תקינה, תפעל בכל עת.
       6. ביצוע בדיקת תקינות מערכת האזעקה, על כל מרכיביה, תתבצע אחת לשנה (12 חודשים) .
       7. בעל העסק או מנהל העסק יציג לנציג המשטרה , על פי דרישתו, אישור המעיד על הבדיקה.
       8. מערכת אזעקה תחייג בעזרת חייגן קולי באמצעות טלפון קווי וסלולרי למערכת מוקד בקרה אלקטרוני לפי פריט 9.4.
    2. **תאורה**
       1. בשעות החשיכה, תופעל מחוץ לעסק תאורה אשר תאיר את דרכי הגישה לעסק ואת היציאות מהעסק.
       2. התאורה החיצונית תהיה תקינה בכל עת.
    3. **מסירה וקבלה של כלי נשק**
       1. לא יקבל בעל העסק או מנהל העסק כלי ירייה לאחסנה או לתיקון, אלא מאת סוחר מורשה או מאדם שהציג רישיון בר תוקף להחזיק באותו כלי ירייה.
       2. לא ימכור ולא יסחר בעל העסק או מנהל העסק בכלי ירייה, אלא אם יש בידי הקונה או המקבל רישיון בר תוקף להחזיק באותו כלי ירייה.
    4. **הודעה על גנבת כלי נשק מהעסק**
       1. בעל העסק או מנהל העסק יודיע למשטרה על כל מקרה בו נגנב כלי ירייה מהעסק, מיד כשנתגלה דבר הגניבה.
    5. **רשומות** 
       1. תנוהל רשומת כלי ירייה על פי הוראות פקיד הרישוי, כמשמעותו בחוק כלי הירייה. ברשומה זו יירשמו הפרטים הבאים:
32. שמו הפרטי של הקונה או המוכר, שם משפחתו ומספר התעודה שהציג.
33. תיאור כלי הירייה ומועד הקנייה או המכירה שלו.
34. כמות המלאי בכל עת.
35. מספרי הזיהוי של כלי הירייה המופקדים בכל עת, סוגם, שם המפקיד, תאריך ושעת החזרת הנשק ומספר הרישיון.
36. מספרי הזיהוי של כלי הירייה שנמצאים בעסק לצורך תיקון בכל עת, סוגם, מספר הרישיון, שם בעל כלי הירייה, תאריך ושעת הקבלה לתיקון ותאריך ושעת החזרת הכלי לבעליו.
    * 1. תנוהל רשימת מועסקים בעסק, שבה יירשמו הפרטים הבאים:
37. שמו הפרטי של המועסק, שם משפחתו, שם אביו, מספר תעודת הזהות שהציג, גילו, נתינותו, כתובתו הקבועה ותפקידו בעסק.
    1. **אופן ניהול הרשימה** 
       1. הרישומים ייעשו בעט או בעיפרון שאינו ניתן למחיקה.
       2. לא ייתלשו דפים מפנקס הרשומה ולא יוצאו כרטיסים מכרטיסיה המהווה את הרשומה.
       3. הרשומה תועבר למשטרה בכל עת על פי דרישתה.
       4. אבדה רשומה - יודיע בעל העסק למשטרה על אובדנה תוך 48 שעות מעת שנודע לו כי הרשומה אבדה.
       5. רשומת העובדים תישמר לפחות שנתיים מיום הרישום האחרון בה, ורשומת כלי הנשק שנה אחת מיום הרישום האחרון בה.
    2. **ייחוד פעולות** 
       1. לא ינוהל בעסק זה עסק אחר הטעון רישוי, אלא אם ניתן לכך רישיון כדין.
    3. **זיהוי** 
       1. בעל העסק וכל עובד בו, יזהה את עצמו בפני שוטר ,יציג בפניו וימסור לו רשומות ומסמכים הנוגעים לרישיון העסק ולתנאיו הכלל לפי דרישתו.
    4. **סעיף הקלות: פטור מדרישת תכנית אבטחה המופיע בסעיף 3.3.5 בנסיבות הבאות:**
       1. חנות העסק או האתר בו מאוחסן כלי הירייה מאויש 24/7.
       2. העסק נמצא בתוך קניון מאובטח 24/7 ונותן מענה לעסק הנ"ל.
       3. עסק ללא אבטחה פיזית פטור מתכנית אבטחה.
       4. במידה ובעל הרישיון המיוחד /בעל העסק ייצרף בנוסף לנספח א' תיק שטח מפורט ובו אוסף נתונים על העסק וסביבתו המסייע למערך האבטחה של העסק וכוחות החירום וההצלה בקרות אירוע.
       5. על תיק השטח להכיל בין היתר את הנתונים הבאים: נתונים כלליים על המתקן המאובטח (מיקום, שעות עבודה, חתך אוכלוסיית העובדים, חתך אוכלוסיית המבקרים, כניסות ויציאות להולכי רגל ולרכבים, דרכי גישה, מספר קומות), אמצעי מיגון קיימים (דלתות, שערים, גדרות)**.**
       6. יש לצרף תמונות לתיק השטח.
    5. **מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

|  |  |
| --- | --- |
|  |  |

**נספח א' - נתונים כלליים של העסק ( יירשם ע"י בעל/מנהל העסק)**

‏‏‏**שם העסק: \_\_\_\_\_\_\_\_\_\_ מספר עובדים\_\_\_\_\_\_\_\_ ח.פ/ע.מ\_\_\_\_\_\_\_\_\_**

**טלפון בעסק: \_\_\_\_\_\_\_\_\_\_\_\_ מספר פקס'\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **נתונים כלליים של העסק** | | | | |
| **כללי** | **שם** | **משפחה** | **טלפון** | **פלאפון** |
| **בעל העסק** |  |  |  |  |
| **מנהל העסק** |  |  |  |  |
| **בעל הרישיון המיוחד** |  | | | |
| **מהות/ייעוד העסק** |  | | | |
| **שעות פעילות העסק** |  | | | |
| **גודל שטח העסק** |  | | | |
| **תיאור כללי של העסק** |  | | | |
| **מספר כלי ירייה** |  | | | |
| **שם חברת אבטחה** |  | | | |
| **מנהל אבטחה** |  | | | |
| **אמצעי מיגון ואבטחה בעסק** | | | | |
| **סוג המיגון** | **קיים** | **לא קיים** | **חלקי** | **הערות** |
| **אבטחה פיזית וחמושה (מאבטחים/בודקים)** |  |  |  |  |
| **גדר היקפית** |  |  |  |  |
| **חיבור למוקד בקרה רואה** |  |  |  |  |
| **מערכת אזעקה וחיבור למוקד** |  |  |  |  |
| **מצלמות / מערכת טמ"ס/כספת** |  |  |  |  |
| **יש לצרף תמונות** |  |  |  |  |

**נספח ב' – מפרט מספר 90.92 - אחסון נשק - 20 כלי נשק ומעלה**

1. **כללי**

* + 1. ניתן להחזיק נשק במחסן נשק שהוכשר לכך, ע"ג מדפים, כנות, ווי תליה, ללא הזדקקות לארון או כספת.
    2. מחסן הנשק ישמש אך ורק לאחזקת נשק ולטיפול בו.

**הגדרות**

* 1. מקום אחסנת נשק - הינו מבנה או חדר אשר נועד לאחסנה קבועה של מספר כלי נשק ועומד בקריטריונים שנקבעו על ידי משטרת ישראל.

* 1. ארון/כספת נשק - הינו ארון/כספת שבו ניתן לאחסן מספר כלי נשק ומבנהו מחוזק וממוגן על פי דרישות משטרת ישראל.

* 1. מערכת אזעקה - מערכת העומדת בתו תקן 1337 על כל חלקיו.

1. **דרישות המבנה:**
   1. מבנה שיתאים בגודלו לסוגי כלי הירייה שיאוחסנו בו אך לא פחות מ- 2x2x2 מטר.

* 1. הקירות, הגג והרצפה ייבנו מבטון מזוין ב-300 בעובי 20 ס"מ.
  2. במידה ומחסן הנשק אינו יכול לעמוד בקירות בטון או בלוק ממולא בטון, ע"פ חוות דעת מהנדס בניין/הנדסאי בניין- ניתן לבצע חיפוי של פח פלדה בעובי 2 מ"מ לפחות מתקרה עד רצפה בחפיפה.
  3. המבנה יימצא במרכז העסק.

4. **הכניסה למחסן הנשק**

1. לכל מחסן יילקחו מידות מדויקות של הדלת אך לא פחות מ- 200x70 ס"מ.
2. הדלת בנויה משתי פלטות פלדה בעובי 12 מ"מ כ"א מחוברת ביחד (סה"כ עובי 24 מ"מ).
3. מסגרת ברזל זווית 40x40 מ"מ.
4. שני צירים חיצוניים מאסיביים מותאמים למשקל הדלת ומרותכים למשקוף ולדלת.
5. שמונה בריחים בקוטר 30 מ"מ כל אחד 4 קבועים בצד הצירים ו-4 ניידים בצד המשקוף, הבריחים יהיו במרחקים שווים ביניהם.
6. הסטת הבריחים הניידים תעשה בעזרת ידית חיצונית.
7. פח פלדה בעובי 3 מ"מ יכסה את חלל הדלת מבפנים ויחובר עם ברגים למסגרת.

5. **משקוף**

1. משקוף בנוי מפח פלדה מכופף בעובי 5 מ"מ עם מדרגה בגובה 30 מ"מ ובעומק 24 מ"מ בהתאם למבנה הדלת, מסביב לדלת כולל הרצפה.
2. במצב סגירה, הדלת לא תבלוט מן המשקוף והרווח בין הדלת והמשקוף מסביב לא יעלה על 1 מ"מ.
3. המשקוף חובק את קיר הבטון ומעוגן לתוכו ב-3 עוגנים מאסיביים מהצדדים וב-2 עוגנים מלמטה ומלמעלה, סה"כ 10 עוגנים, העוגן יכול להיות בורג פלדה בקוטר 20 מ"מ מרותך למשקוף ובאורך של לפחות 25 ס"מ.

6. **נעילה**:

1. בדלת יותקנו מנעול קרומר כפול שיניים ומנעול צירופיו (קומבינציה).
2. הנעילה מתבצעת בעזרת 8 בריחים כנ"ל. הבריחים נמצאים בחלל הדלת כאשר 4 מהם קבועים ו-4 מוסטים בעזרת ידית חיצונית. הבריחים יותקנו במרחקים שווים ביניהם. חדירת הבריחים לתוך המשקוף תהיה לפחות 20 מ"מ. נעילת מנעולי הקומבינציה והקרומר גורמת לנצרת ידית ההסטה של 4 הבריחים הניידים. קופסאות מנעולי הקומבינציה והקרומר מחוברות אל הפלטה בעובי 12 מ"מ (הפנימית) הדלת נפתחת כלפי חוץ.

7. **פתחי אוורור**:

1. פתחי אוורור במבנה ייקבעו מתחת לתקרה, הפתחים יהיו במרחק של 1 מטר אחד מהשני בצורת עיגולים בקוטר 7 ס"מ.

8. **מערכת אזעקה**

1. חדר הנשק יוגן באמצעות מערכת אזעקה שנבנתה בהתאם לתו תקן 1337 . המערכת תחובר עם גלאים מתאימים (חום, פתיחה וזעזועים) לדלת החדר וכן יותקן גלאי נפח להגנת חלל חדר הנשק.
2. מערכת האזעקה תהיה מחוברת באמצעות חייגן אוטומטי למוקד על פי פריט 9.4 ובעל חיבור קווי ואלחוטי/סלולרי.
3. ממערכת האזעקה תותקן ע"פ דרישות תקן 1337 חלק 2 .

**נספח ג' - מפרט מס' 10.11 - דלת כניסה מזכוכית - וחלונות ראוה**

1. **סוגי הזכוכית המאושרים לבניית ארונות התצוגה**

1. זכוכית רב שכבתית - לוח זכוכית המורכב ממספר לוחות זכוכית שטוחה אשר מודבקות זו לזו באמצעות יריעת חומר פלסטי פוליויניל - בוטירל. לפחות 2 שכבות 5 מ"מ כל אחת סה"כ 11 מ"מ.
2. זכוכית מחוסמת - לוח זכוכית בעובי עד 12 מ"מ אשר עבר תהליך חיסום.
3. זכוכית העובי 6 מ"מ עליה מודבק טפט כנגד רסס 350 מיקרון לפחות.

1. **תקנים ותקנות**
   1. ת"י 546 - יצור לוחות זכוכית.
   2. ת"י 938 - אפיצות ומרווחים להתקנת לוחות זכוכית.
   3. ת"י 101, 950, 21 למנעולים.
   4. ת"י (1099).

1. **נעילת הדלת**
   1. נעילת הדלת תעשה בעזרת שני מנעולי צילינדר תקניים המותקנים בגוף הדלת.
   2. המנעולים יוגנו באמצעות "רוזטות". אזור הצירים יוגן באמצעות מגני ציר העשויים מזווית נגדית, המותקנים במשקוף הדלת ובדלת.
   3. בדלת זכוכית בעלת שתי כנפיים, תינעל כל דלת (כל כנף) בשני מנעולי צילינדר כל אחת למשקוף ולמפתן, ויעשה סידור לשם נעילת שתי הכנפיים אחת לשנייה במרכזן. יש לוודא אפשרות החלפת צילינדרים במקרה קלקול, באלו הנסגרים למשקוף ולמפתן.

**פרק 4 - הרשות הארצית לכבאות והצלה**

**כלי נשק ותחמושת – מכירתם, תיקונם ואחסנתם (אחסנת מעל 20 כלי ירייה ו-100,000 כדורים ומעלה), במקום שגודלו עד 300 מ"ר, ועונה על "אישור על יסוד תצהיר", בהתאם לצו רישוי עסקים (עסקים טעוני רישוי), התשע"ג-2013**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012 והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים התשכ"ח-1968 (להלן 0 החוק) והתקנות על פיו.
   2. **הגדרות**
      1. **סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי ומיועדים, בין השאר, לכל אחד מאלה:
3. מניעת דליקות והתפשטותן.
4. כיבוי דליקות, צמצום נזקיהן והקלת פעולות לכיבוי דליקות.
5. מילוט וחילוץ לכודים והקלת פעולות למילוטם ולחילוצם.
6. הצלת חיי אדם ורכוש.
7. דרכי התקשרות.
8. כל צורך הנדרש לביצוע פעולות כיבוי והצלה.
   * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
     2. "**תקן ישראלי (ת"י)**" - תקן ישראלי רשמי, או תקן ישראלי כמשמעותו בחוק התקנים.
     3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, הרשאי לתת אישור כאמור, בהתאם לסוג רישיונו |

* 1. **כללי**
     1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ורמת הסיכון הנובעת מאופי הפעילות בעסק, ממספר השוהים בו, ממיקומו ומשטחו, לפי כל דין ולכל הפחות לפי מפרט זה.
     2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
     3. מבלי לגרוע מכלליות האמור בסעיפים 4.3.1 ו-4.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום שיש בו התייחסות במפרט לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
     4. אם לא התקיימו בעסק דיני התכנון והבנייה, חובה ליידע על כך את רשות הכבאות וההצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידתו בהוראות דיני התכנון והבנייה.
     5. הפניות במפרט לתקן ישראלי (ת"י) מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו, לבין הדרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
     6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
     7. תחזוקת סידורי בטיחות אש והצלה:

1. סידורי בטיחות אש והצלה יימצאו במצב תקין בכל עת. בעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן ואם ניתנו הוראות נוספות על ידי נותן האישור - בהתאם להוראות אלה.
   * 1. תיקון הוראות הנציב שמפרט זה מפנה אליהן יחול על העסק בהתאם להוראות סעיף 7ג4 לחוק רישוי עסקים.
   1. **שילוט**
      1. בעסק יותקנו שלטים שבהם נכתב "יציאה" מעל פתחי העסק ובמקומות שבהם כיוון היציאה מהעסק אינו נראה באופן ברור.
      2. הכיתוב על השלטים יהיה בגוון לבן על רקע ירוק. גובה האותיות יהיה 15 ס"מ לפחות ועוביין 15 מ"מ לפחות. המרווח בין האותיות יהיה ס"מ 1 לפחות.
      3. לשלטים תותקן תאורה מרשת החשמל של הבניין וממקור חשמל עצמאי, המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום והוא יופעל בעת הפסקת חשמל או נפילה במתח של רשת החשמל.
   2. **תאורת חירום** 
      1. בעסק ששטחו 150 מ"ר ומעלה תותקן תאורת חירום.
      2. תאורת החירום תתבסס על גופי תאורה עצמאיים, הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות. גופי תאורת החירום יתאימו לתקן ישראלי ת"י 20, חלק 2.22 -מנורות: דרישות מיוחדות - מנורות לתאורת חירום.
   3. **ציוד כיבוי**
      1. בעסק ששטחו מ-50 מ"ר ועד 200 מ"ר, יותקן גלגילון כיבוי אש עם זרנוק בקוטר "3/4 עם מזנק צמוד, שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
      2. בעסק ששטחו מעל 200 מ"ר תותקנה עמדות כיבוי אש שיתנו מענה לכיסוי מלא של שטח העסק.
      3. כל אחת מעמדות הכיבוי תכיל:
3. ברז כיבוי בקוטר "2.
4. 2 זרנוקים בקוטר "2 ובאורך 15 מ' כל אחד.
5. מזנק בקוטר "2.
6. גלגילון עם צינור בקוטר "3/4 עם מזנק צמוד.
7. מטפה כיבוי מסוג אבקה יבשה במשקל של 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

על הארון יותקן שלט פולט אור, שבו ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
    2. בעסק ששטחו עד 200 מ"ר יוצב מטפה כיבוי מסוג אבקה יבשה במשקל של 6 ק"ג בקרבת לוח החשמל, וזאת בנוסף למטפי הכיבוי שנדרש להציב בעמדת כיבוי (אם נדרש).
    3. בעסק ששטחו מעל 200 מ"ר יוצבו שני מטפי כיבוי מסוג אבקה יבשה במשקל של 6 ק"ג, וזאת בנוסף למטפי הכיבוי שנדרש להציב בעמדת הכיבוי (אם נדרש). אחד המטפים יוצב בקרבת לוח החשמל.
    4. ציוד הכיבוי יהיה נגיש וזמין ויוחזק בכל עת במצב תקין.
  1. **מערכת החשמל** 
     1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
     2. על גבי לוח חשמל יותקן שלט פולט אור, שבו ייכתב "חשמל, לא לכבות במים".
     3. מערכת החשמל תיבדק אחת לחמש שנים.
  2. **אישורים** 
     1. בעל העסק ישמור בשטח העסק בכל עת את המסמכים המפורטים להלן ויציגם או ימסרם לאדם המוסמך לבדוק האם העסק עומד בדרישות לעיל:

1. אישור מגורם מוסמך, כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה ונמצאו תקינים.
2. אישור מגורם מוסמך, כי מערכת החשמל המותקנת במקום נבדקה ונמצאה תקינה בהתאמה לחוק החשמל ותקנותיו, כולל תאורת החירום המותקנת במקום. על האישור לכלול התייחסות למיקומו של מפסק חשמל ראשי לשעת חירום (אם קיים) ולתקינותו וכן טבלה המפרטת את מיקומם של לוחות החשמל, את מספרם ואת גודל החיבור באמפר של כל לוח.
   1. **נספחים**
      1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלהולהורידם ממנו.

**פרק 5 - הרשות הארצית לכבאות והצלה**

**כלי נשק ותחמושת - מכירתם, תיקונם ואחסנתם (אחסנת מעל 20 כלי ירייה ו-100,000 כדורים ומעלה)**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012 והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים התשכ"ח-1968 (להלן - החוק) והתקנות על פיו.
   2. **הגדרות**
      1. **"בניין מלאכה או תעשייה חדש"** - מבנה או חלק במבנה המשמש למלאכה ותעשייה, כאשר המבנה או החלק המשמש למלאכה ותעשייה נבנה בהתאם להיתר לפי חוק התכנון והבנייה, התשכ"ה-1965, או בהתאם לדרישות של רשות הכבאות וההצלה שניתנו לאחר 1.1.2012.
      2. **"בניין מלאכה או תעשייה ישן"** - בנין המשמש למלאכה ותעשייה, שאינו בניין תעשייה חדש.
      3. **"ברז כיבוי אש"** - ברז לכיבוי אש המתאים לתקן ישראלי ת"י 448 "הידרנט לכיבוי אש" על חלקיו לפי פירוט הקטרים הבאים:
3. "2 על זקף בקוטר "2.
4. "2\*2 על זקף בקוטר "3.
5. "3 על זקף בקוטר "3.
6. "3 על זקף בקוטר "4.
7. "3\*2 על זקף בקוטר "4.
8. "4 על זקף בקוטר "6.
9. "3\*2 על זקף בקוטר "6.
   * 1. **"ברז כיבוי אש בתחום הנכס"** - ברז כיבוי אש הממוקם בתחום הנכס, מחוץ למבנה, אחרי מד המים של הנכס ומחובר לרשת המים העירונית, או למאגר מים ומשאבות.
     2. **"ברז כיבוי אש עירוני"** - ברז כיבוי אש הממוקם מחוץ לתחום הנכס, לפני מד המים של הנכס ומחובר לרשת המים העירונית.
     3. **"ברז כיבוי אש פנימי"** - ברז כיבוי אש הממוקם בתוך תחום הנכס בתוך מבנה והמחובר לרשת המים העירונית או למאגר מים ומשאבות.
     4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגילונים לגלגילונים שהותקנו לאחר 1.6.2013 עפ"י תקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה. |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקת מערכת גילוי אש בהתאם לתקן ישראלי ת"י 1220, חלק 11 - מערכות גילוי אש - תחזוקה | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| סידורי בטיחות אש והצלה בארון חשמל בהתאם לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 מערכות כיבוי אש אוטומטיות בגז כיבוי | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| תקינות מערכת למסירת הודעת (כריזת חירום) | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה, או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים) בהתאם לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה בהתאם לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים |
| התאמת מערכות בטיחות האש וההצלה להוראת נציב 536 - משטר הפעלות מערכות בטיחות אש - אינטגרציה | 1. מהנדס מורשה, או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. 2. גורם מוסמך לפני הוראת נציב 536 - משטר הפעלות מערכות בטיחות אש - אינטגרציה. |
| תקינות מערכת שחרור עשן | מהנדס ובלבד שאינו מתכנן המתקן או המערכת |
| תקינותה של מערכת מיזוג אוויר מרכזית, הכוללת תעלות ומדפים בהתאם לתקן ישראלי ת"י 1001 - בטיחות אש בבניינים | מהנדס או מורשה למערכות קירור ומיזוג אוויר, אשר רשאי לתת אישור כאמור, בהתאם לסוג רישיונו |
| הדרכה בתחום בטיחות אש | הדרכת עובדים תבוצע על-ידי מי שמתקיים בו אחד מאלה:   1. עבר השתלמות "ממונים לבטיחות אש" והשתלמות "מדריך בטיחות" במוסד שהוכר על ידי משרד הכלכלה והתעשייה, או על ידי רשות הכבאות וההצלה 2. סיים קורס מדריכים מטעם בית הספר הארצי לכבאות והצלה והיה עובד של איגוד ערים או של מחלקה לשירותי כבאות ברשות מקומית, או ברשות הארצית לכבאות והצלה לפחות 8 שנים ברציפות 3. עובד רשות כבאות שהוא בוגר קורס מדריכים מטעם בית הספר הארצי לכבאות והצלה, או בוגר המכללה הלאומית לכבאות והצלה, או אושר על ידי מפקד המחוז לביצוע הדרכות לגורמי חוץ ומונה לכך בהתאם להוראת השעה שפורסמה על ידי אגף ההדרכה ברשות הכבאות וההצלה 4. מהנדס רשום בפנקס המהנדסים והאדריכלים במדור בטיחות אש ומניעתה 5. מי שאושר על ידי נציב רשות הכבאות וההצלה, לאחר שהציג מסמכים המעידים על הכשרתו וניסיונו |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח, או מחוץ לבניין, או בדלת יציאה חיצונית.
    2. **"גלאי עצמאי"** - גלאי הכולל התראה קולית, מכיל סוללת גיבוי, מחובר לרשת החשמל ללא רכזת ועומד באחד מהתנאים האלה

1. מאושר לפי תקן ישראלי ת"י 1220, חלק 5 - מערכות גילוי אש: גלאי עשן עצמאיים.
2. מאושר על ידי מעבדת ANSI/UL 217 בארה"ב.
3. מאושר לפי תקן אירופי.
   * 1. "**דלת אש**" - כמשמעותה בתקן ישראלי ת"י 1212 - דלתות אש - עמידות-אש.
     2. "**דרך מוצא**" **(Means of Egress)** - נתיב יציאה מבניין, הפנוי ממכשולים וכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
   * 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג הבדיקות שלגביהם נדרש האישור.
     2. "**חומר לא דליק**" - כמשמעותו בתקן ישראלי ת"י 755 - תגובות בשריפה של חומרי בנייה - שיטות בדיקה וסיווג.
     3. "**חומר ציפוי וגימור**" - חומר המשמש לציפוי, כיסוי או חיפוי, לרבות: טפטים, ציפוי עץ, שטיחים, פרקט, תקרות עץ, בד, או PVC.
     4. "**חוק הרשות הארצית לכבאות והצלה**" - חוק הרשות הארצית לכבאות והצלה, תשע"ב-2012.
     5. "**חוק התקנים**" - חוק התקנים, התשי"ג-1953.
     6. **חומר מסוכן ("חומ"ס")** - חומר מסוכן, כהגדרתו בחוק החומרים המסוכנים, התשנ"ג-1993.
     7. **"חיבור כבאים להסנקת מים", "חיבור כבאים" (Fire Department Connection)** - חיבור צינור מים בקוטר "3 או "4, הכולל שסתום אל-חוזר, חיבור מהיר מדגם "שטורץ", מכסה ושרשרת.
     8. **"ידית (מנגנון) בהלה**" - דלת בעלת מנגנון בהלה, המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבנייה.
     9. "י**ציאה**" **(Exit Discharge)** - חלק מדרך מוצא, שתחילתו בסופה של גישה למוצא בטוח, או בסופו של מוצא בטוח וסיומו ברחוב, בין במישרין ובין דרך שטח פתוח.
     10. "**כניסה קובעת לבניין**" - הכניסה הראשית לבניין, או לגזרת הבניין שבה היא נמצאת, אשר פני מפלס רצפתה אינם גבוהים מ–1.20 מ' מעל פני הקרקע המתוכננים, או מפני הרחוב או המדרכה הסמוכים לה והגישה אליה היא באמצעות שביל, מדרגות או גשר כניסה, ישירות ממפלס הרחוב. אם קיימת יותר מכניסה אחת, הכניסה הקובעת היא הכניסה שנקבעה ככזו בהיתר הבנייה.
     11. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, העוסק בתחום ובסוג הבדיקות שלגביהם נדרש האישור.
     12. "**מוצא בטוח**" **(Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש ומוביל אל היציאה או אל מחוץ לבניין.
     13. **"מזענק"** - תותח מים.
     14. **"מעבדה מאושרת"** - מעבדה שאושרה על ידי הממונה על התקינה במשרד הכלכלה והתעשייה.
     15. **"מעבדה מוכרת"** - מעבדה מאושרת ומוסמכת, שהוכרה על ידי רשות הכבאות וההצלה ושמה פורסם באתר האינטרנט של הרשות.
     16. **"מעבדה מוסמכת"** - מעבדה שקיבלה אישור הסמכה מטעם הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
     17. **"מערכת גילוי אש"** - מערכת ידנית או אוטומטית לגילוי אש או עשן.
     18. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
     19. "**נותן האישור**" - לעניין פרק זה, עובד רשות הכבאות וההצלה, שהוסמך לכך על ידי השר לביטחון פנים.
     20. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי ומיועדים, בין השאר, לכל אחד מאלה:
7. מניעת דליקות והתפשטותן.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם.
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
    * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
      2. **"קומה תת קרקעית"** - קומה שכל קירותיה או חלקן נמצאים מתחת לפני הקרקע.
      3. "**רשות הכבאות וההצלה**" - הרשות הארצית לכבאות והצלה, שהוקמה בתוקף חוק הרשות הארצית לכבאות והצלה, התשע"ב-2012.
      4. **"שינוי מהותי"** - שינוי במבנה של כל אחד מאלה:
13. מרחק הליכה.
14. מספר דרכי מוצא.
15. שינוי ייעוד.
    * 1. **תקן NFPA** - תקן של האגודה הלאומית האמריקאית להגנה בפני אש.
      2. "**תעודת בדיקה**" - תעודת בדיקה בדבר התאמה לתקן שניתנה לפי סעיף 12 לחוק התקנים.
      3. **"תעשייה מיוחדת"** - פעילות ברמת סיכון נמוכה (Light Hazard Occupancies), או רמת סיכון רגילה (Ordinary Hazard Occupancies), כמשמעותם של מונחים אלה בתקן ישראלי ת"י 1596 - מערכות מתזים - התקנה, שבמסגרתה נעשה שימוש בחומרים מסוכנים.
      4. "**תקן ישראלי (ת"י)**" - תקן ישראלי רשמי, או תקן ישראלי כמשמעותו בחוק התקנים.
      5. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
    1. **מסמכים נוספים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 - זמינות רשת מים ופריסת ברזי כיבוי - לאחר שנחתם על ידי אחד מאלה:
17. מהנדס.
18. אדריכל.
19. הנדסאי.
20. גורם מוסמך.

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת המים כאמור לא תחול על עסק שקיים בו מאגר מים עם היתר בנייה כדין, שאושר על ידי מעבדה מוכרת.

1. בכפוף לדרישה של רשות הכבאות וההצלה, על בעל העסק להגיש אחד או יותר מהמסמכים הבאים:
2. תכנית העסק בקנה מידה 1:100 ובה מפורטים כלל סידורי בטיחות האש וההצלה הנדרשים או הקיימים בעסק מסוג זה.
3. העתק מהיתר הבנייה.
4. אישור ממהנדס הוועדה המקומית לפי סעיף 8א1 לחוק רישוי עסקים, לגבי עסק שאינו מקיים את דיני התכנון והבנייה.
   * 1. הדרישות הקבועות בסעיף 5.3.1, לא תחולנה על עסק שאינו מכיל חומרים מסוכנים (חומ"ס), שטחו הכולל הוא עד 100 מ"ר והוא מיועד להכיל עד 50 איש.
   1. **רישום ודיווח**
      1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש לכל הפחות 48 שעות לפני מועד הניתוק. לעניין סעיף זה, "מערכת כיבוי אש" - אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
      2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי, גם אם אינו טעון היתר, הפוגעות או עשויות לפגוע בסידורי בטיחות האש וההצלה בעסק, לכל הפחות שבעה ימים לפני היום שבו אמורות העבודות להתחיל. יתכן שעסק שבו יתבצעו עבודות כמפורט בסעיף זה, יידרש לעמוד בדרישות נוספות בהתאם לקביעתו של נותן האישור.
   2. **כללי**
      1. מפרט זה מתייחס לדרישות לגבי סידורי בטיחות האש וההצלה, שהן בסיסיות וחיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ורמת הסיכון הנובעת מאופי הפעילות בו, ממספר השוהים בו, ממיקומו ומשטחו, לפי כל דין ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיף 5.5.1 ו-5.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
      4. אם לא התקיימו בעסק דיני התכנון והבנייה, חובה ליידע על כך את רשות הכבאות וההצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידה בהוראות דיני התכנון והבנייה.
      5. הפניות במפרט לתקן ישראלי (ת"י), מחייבות התאמה מלאה בין מבנה העסק, תכולתו וסידורי בטיחות האש וההצלה בו, לבין הדרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה:
5. סידורי בטיחות אש והצלה יימצאו במצב תקין בכל עת. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לצורך זה (להלן - תחזוקת אמצעי כיבוי אש והצלה).
6. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן. אם ניתנו הוראות נוספות על ידי נותן האישור - תתבצע בהתאם להוראות אלה.
   * 1. תיקון של הוראות הנציב שמפרט זה מפנה אליהן יחול על העסק בהתאם להוראות סעיף 7ג4 לחוק רישוי עסקים.
   1. **דרכי גישה**
      1. דרכי הגישה לעסק תהיינה פנויות מכל מכשול בכל עת.
   2. **הפרדות ועמידות אש**

דרישות אלה יתקיימו אם נדרשו בתנאים להיתר הבנייה, או בעקבות שינוי מהותי, המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין חלקי העסק האחרים וכן בין העסק לחלקי הבניין האחרים. ההפרדה האמורה תבוצע באמצעות:

1. קירות בעלי עמידות אש למשך שעתיים לפחות. הקיר יהיה בנוי מלבנים, בלוקים, בטון או כל חומר אחר שווה ערך מבחינת קשיחות, בלייה וזמן עמידות אש.
2. פתחי הכניסה והיציאה בקירות בעלי עמידות אש ייסגרו על-ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכם 90 דקות לפחות והם עומדים בתקן ישראלי ת"י 1212 - דלתות אש - עמידות-אש.
3. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי ת"י 921 - תגובות בשרפה של חומרי בנייה. בדיקת אי-דליקותם וסיווגם של החומרים תיערך בהתאם לתקן ישראלי ת"י 755 תגובות בשריפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
   1. **ידית (מנגנון) בהלה**
      1. בדלת המשמשת ליציאה מעסק או מקומה בעסק המיועדים להכיל למעלה מ-100 איש, תותקן ידית (מנגנון) בהלה.
   2. **דרכי מוצא**
      1. **פתחי יציאה**
4. בעסק יהיה פתח יציאה אחד ברוחב של 0.9 מ' נטו לפחות. פתחים נוספים יידרשו אם המרחק אל פתח היציאה מכל נקודה בתוך המבנה, לאורך מסלול ההליכה ועד ליציאה, עולה על 30 מ'.
5. בעסק המיועד להכיל למעלה מ-50 איש, כיוון הפתיחה של הדלתות בפתחי היציאה יהיה כלפי כיוון המילוט.
6. בעסק המיועד לאחסון חומרים מסוכנים, לייצורם או לשימוש בהם וגודלו עולה על 20 מ"ר, יהיו לפחות שני פתחי יציאה ברוחב של 0.9 מ' נטו כל אחד. כיוון הפתיחה של הדלתות יהיה כלפי כיוון המילוט.
   * 1. דרכי המוצא, לרבות פתחי היציאה, יהיו פנויים מכל מכשול בכל עת.
     2. אם הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא צורך במפתח נשלף.
   1. **שילוט**
      1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבנייה.
      2. בעסק יותקנו שלטים פולטי אור כמפורט מטה:
7. "חשמל, לא לכבות במים" - על גבי לוחות חשמל.
8. "מפסק זרם ראשי" - סמוך למפסק, במקום בולט ונגיש.
9. "עמדת כיבוי אש".
10. "ברז שריפה" - סמוך לברז.
11. "ברז הסנקה לעמדות" - סמוך לברז.
12. "ברז הסנקה למתזים" - סמוך לברז.
13. "אין להשתמש במעלית בעת שריפה" - סמוך למעלית.
14. "חדר שירות" (בהתאם לשימוש בחדר - הסקה, דוודים, מיזוג אוויר, אשפה וכו').

בשלטים פולטי אור בסעיף זה יהיה הכיתוב על השלט בגוון אדום על רקע צהוב, גובה האותיות יהיה 3 ס"מ לפחות ועוביין 7 מ"מ לפחות. השלט ימוקם בסמוך למתקן, בגובה 1.5 מ' לפחות מגובה הרצפה.

* 1. **תאורת חירום** 
     1. בעסק תותקן תאורת חירום, שתתחיל לפעול ותאיר את דרכי המוצא במקרה של כשל באספקת החשמל או נפילה במתח החשמל.
     2. תאורת החירום תותקן מעל פתחי העסק ובמעברים המשרתים יותר מ-6 אנשים, או שאורכם עולה על 15 מ', בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
     3. תאורת החירום תתבסס על גופי תאורה עצמאיים הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות.
     4. גופי תאורת החירום יתאימו לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום.
  2. **אספקת מים (כולל ברזי כיבוי)**
     1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כל ציוד הכיבוי שיש להתקינו בעסק.
     2. בעסק ששטחו הכולל מעל 800 מ"ר, יותקנו ברזי כיבוי אש בתחום הנכס, ליד המבנה, בקוטר של "3, על זקף בקוטר של "4, בהתאם לתקן ישראלי ת"י 448 - הידרנט לכיבוי אש, חלק 1 וחלק 3. לעניין זה, ייחשב ברז כיבוי אש עירוני במרחק של עד 120 מ' מהמבנה כברז מן המניין. ספיקת המים לאזור אחסנה חיצונית תהיה בכמות הזהה לצריכה הכוללת (ברזי כיבוי חיצוניים ופנימיים + מערכת מתזים) שתוכננה למבנה. בתכנון יש להתייחס לכך שבכל עת לא תיפגע הצריכה שנקבעה למערכת המתזים.
     3. בעסק בעל 3 קומות ומעלה, יותקן חיבור כבאים להסנקת מים לברזי הכיבוי המתוקנים בעסק. ברז ההסנקה יוצב מחוץ לעסק, במרחק שלא יעלה על 6 מ' מקצהו. דרישה זו תתקיים אם נדרשה בתנאים להיתר בנייה, או בעקבות שינוי מהותי המחייב שינוי בתנאי ההיתר.
  3. **ציוד כיבוי**
     1. בעסק ששטחו מ-50 מ"ר עד 200 מ"ר, יותקן גלגילון כיבוי אש עם זרנוק בקוטר "3/4 עם מזנק צמוד, כך שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
     2. בעסק ששטחו מעל 200 מ"ר יותקנו עמדות כיבוי אש שיתנו מענה לכיסוי מלא של שטח העסק.
     3. כל אחת מעמדות הכיבוי תכיל:

1. ברז כיבוי בקוטר "2.
2. 2 זרנוקים בקוטר "2 ובאורך 15 מ' כל אחד.
3. מזנק בקוטר "2.
4. גלגילון עם צינור בקוטר "3/4 ומזנק צמוד.
5. מטפה אבקה במשקל 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
    2. בעסק יוצבו מטפי כיבוי מסוג אבקה יבשה במשקל 6 ק''ג. מספר המטפים יתאים לתקן ישראלי ת"י 129, חלק 2 - מטפים מיטלטלים - התאמה, התקנה וסימון. בדיקת המטפים ותחזוקתם תתבצע לפי האמור בתקן ישראלי ת"י 129, חלק 1 - מטפים מיטלטלים - תחזוקה.
    3. ציוד הכיבוי יהיה נגיש וזמין ויוחזק בכל עת במצב תקין.
    4. בעסק שקיימת בו אחסנה חיצונית, רשאי נותן האישור להורות לבעל העסק לנקוט, להתקין או להציב בעסק סידורי בטיחות אש והצלה נוספים, כגון: מזענקים, מערכות קצף כיבוי, אבקות וחומרי כיבוי, מערכות שאיבה, אגירה ו/או הסנקת מים ניידות או נייחות, בהתאם למסקנותיו של סקר סיכונים שדרש ואישר נותן האישור.
    5. בעסק שקיימת בו אחסנה חיצונית, יורה נותן האישור על סוג סידורי בטיחות האש וההצלה הנוספים, מיקומם ופריסתם, מספרם, מאפייניהם וכיוצא באלה.
  1. **מערכת מתזים**
     1. במקומות המפורטים להלן תתוכנן ותותקן מערכת כיבוי אש אוטומטית במים על פי תקן ישראלי ת"י 1596 - מערכת מתזים - התקנה (להלן - מערכת מתזים):

1. בשטח אחסנה ששטחו עולה על 200 מ"ר.
2. בשטח אחסנה שנמצא במבנה אשר נדרש להתקין בו מערכת מתזים על פי כל דין.
3. בשטח המשמש לאחסנה בסיכון גבוה או אחסנת חומרים מסוכנים - בהתאם למסקנותיו של סקר סיכונים שדרש ואישר נותן האישור.
4. במבנה או עסק המיועד למסחר ששטחו גדול מ-1000 מ"ר - בכל שטח המבנה או העסק.
5. על אף האמור בסעיף 5.14.1.(4), אם העסק נמצא מתחת לבניין מגורים (מבנה מעורב מסחר + מגורים) או בשדרת חנויות, קיימת הפרדת אש ועשן בינו לבין העסקים הסמוכים אליו באמצעות קירות בעלי עמידות אש למשך 60 דקות לפחות ושטחו גדול מ-500 מ"ר - יש להתקין את מערכת המתזים בשטח העסק בלבד.
6. בקומה תת קרקעית, ששטחה הכולל גדול מ-140 מ"ר.
7. בניין מלאכה או תעשייה חדש או ישן:
8. בניין ששטחו הכולל מ-500 מ"ר ומעלה.
9. בבניין בעל 3 קומות או יותר - בכל שטחי הבניין.
   * 1. להלן המקרים שבהם לא תידרש התקנה של מערכת מתזים, למרות האמור בסעיף 5.14.1.(7):
10. על אף האמור בסעיף 5.14.1.(7), **בבניין מלאכה או תעשייה חדש** שמתקיימות בו כל הדרישות הבאות אין חובה להתקין מערכת מתזים בשטחים שנמצאים במפלס הכניסה הקובעת לבניין או מעליו:
11. חומר הגלם, התהליך והמוצר המוגמר עשויים מחומר שאינו דליק.
12. מטען חומרי האריזה המוחזק בעסק דרך קבע אינו עולה על שווה ערך למטען אש של 10 ק"ג עץ למ"ר.
13. משטח המעטפת החיצונית של הבניין פתוח, או בוצע ניתוח הנדסי שממצאיו אושרו על-ידי נותן האישור, המוכיח שהתקנת המתזים איננה נחוצה, עקב היותה חסרת השפעה וחסרת תועלת, כתוצאה מגובה המבנה וממטעני האש שבו.
14. על אף האמור בסעיף 5.14.1.(7), **בבניין מלאכה או תעשייה ישן**, אשר בדרישות להיתר הבנייה שלו לא נדרשה התקנה של מערכת מתזים, יהיה פטור מהחובה להתקין מערכת מתזים, אם ניתנה הצהרת מהנדס, שתיבחן ותאושר על ידי נותן האישור, כי הוא עומד בכל התנאים המפורטים להלן:
15. חומרי הגלם שנעשה בהם שימוש בעסק הם חומרים בלתי בעירים, או בעלי מטען אש שאינו עולה על שווה ערך למטען אש של 10 ק"ג עץ למ"ר.
16. תהליכי הייצור, השינוע, האחסון והטכנולוגיה המשמשת את העסק הם בעלי סיכון אש נמוך ("בעלי סיכון אש נמוך" - משמע שהם עונים על הגדרת אזור לא מסווג לפי תקן ישראלי ת"י 60079 - אטמוספרות נפיצות והחומרים או סוג העיסוק אינם נדרשים במערכת כיבוי אוטומטית לפי תקנות ודרישות NFPA 101- Life Safety Code).
17. העסק אינו מחסן שגודלו מעל 200 מ"ר.
    * 1. בכל המקומות העונים לקריטריונים לקבלת פטור ממערכת מתזים לפי סעיף 5.14.2(2) חובה להתקין מערכת גילוי אש ועשן בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
      2. על אף האמור בתקן ישראלי ת"י 1596 - מערכת מתזים - התקנה, ניתן לחבר את מערכת המתזים המיועדת לשטח האחסנה לרשת המים המוניציפאלית בהתקיים כל אלה:
18. שטח אחסנה אשר שטחו מ-200 עד 750 מ"ר.
19. סוג האחסנה ואופייה עונים להגדרה של רמת סיכון רגילה.
20. גובה האחסנה אינו עולה על 3.70 מ'.
21. שטח האחסנה נמצא בקומת קרקע.
    * 1. סעיף 5.14.4, לא יחול בשטח אחסנה אשר נמצא או מהווה חלק ממבנה שקיימת בו מערכת מתזים.
      2. בבניין או חלק מבניין המשמש לתעשייה מיוחדת, תותקן מערכת כיבוי אש אוטומטית. סוג המערכת (כיבוי במים, קצף, אבקה או אחר) יהיה בהתאם למסקנות סקר הסיכונים שאישר נותן האישור. המערכת תהיה מחוברת לרכזת גילוי האש, אשר תשלח התרעה לשירותי כבאות ותותקן על פי התקן המתאים לסוג המערכת המתוכננת. אם ניתנו הוראות נוספות ע"י נותן האישור - תותקן בהתאם להוראות אלה.
      3. אם אין הפרדות אש בין ייעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
      4. לנותן האישור יוגשו האישורים הבאים:
22. אישור ממעבדה מוכרת והעתק של הצהרת מהנדס בדבר התאמת התכנון של מערכת המתזים לתקן ישראלי ת"י  1596 - מערכות מתזים - התקנה.
23. אישור ממעבדה מוכרת על התקנת המערכת והתאמתה לתקן ישראלי ת"י 1596 -מערכות מתזים - התקנה.
    * 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון: אזור אחסנה, אזור משרדים, אזור מכירות וכו').
      2. מערכת המתזים תתוחזק בכל עת, במצב תקין.
      3. בדיקת מערכת המתזים תתבצע על פי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
    1. **מערכת גילוי אש ועשן**
       1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות:
24. בשטח אחסנה המשמש לאחסון ברמת סיכון נמוכה או רגילה, ששטחו מ-50 מ"ר עד 200 מ"ר.
25. בשטח המשמש לאחסנה בסיכון גבוה או אחסנת חומרים מסוכנים - בהתאם למסקנותיו של סקר סיכונים שדרש ואישר נותן האישור.
26. על אף האמור בסעיף 5.15.1, אין חובה להתקין מערכת גילוי אש ועשן בשטח המשמש לאחסון ברמת סיכון נמוכה או רגילה, ששטחו עד 200 מ"ר, גובה האחסון אינו עולה על 3.70 מ' ומותקנת בו מערכת מתזים.
27. במבנה או בעסק המיועד למסחר, ששטחו מ-300 מ"ר עד 1000 מ"ר.
28. במבנה או בעסק המיועד למסחר, ששטחו מעל 500 מ"ר ועד 3,000 מ"ר - בכל השטחים הציבוריים ובשטח העסק - התקנת צופרים ונצנצים בלבד.
29. במבנה או בעסק המיועד למסחר, ששטחו מעל 3,000 מ"ר.
30. בבניין מלאכה או תעשייה חדש, ששטחו הכולל מ-500 מ"ר ומעלה - בפרוזדורים המשמשים חלק מדרך מוצא.
31. בבניין מלאכה או תעשייה חדש בעל 3 קומות או יותר - בפרוזדורים המשמשים חלק מדרך מוצא.
32. בבניין מלאכה או תעשייה ישן, אשר עמד בדרישותיה של הצהרת מהנדס, שנבחנה ואושרה על ידי נותן האישור בהתאם לסעיף 5.14.2.(2), וקיבל פטור מהתקנת מערכת מתזים, חובה להתקין מערכת גילוי אש ועשן שתענה לנדרש בתקן ישראלי ת"י 1220, חלק 3 - מערכות גילוי אש: הוראות התקנה ודרישות כלליות. התקנה של מערכת גילוי אש ועשן כאמור נדרשת בכל שטחי העסק (לא רק בפרוזדורים).
33. על אף האמור בסעיף ‎‎5.15.1, **בבניין מלאכה או תעשייה** **חדש** שמתקיימות בו כל הדרישות הבאות אין חובה להתקין מערכת גילוי אש ועשן בשטחים שנמצאים במפלס הכניסה הקובעת לבניין או מעליו:
34. חומר הגלם, התהליך והמוצר המוגמר עשויים מחומר שאינו דליק.
35. מטען חומרי האריזה המוחזק בעסק כדרך קבע אינו עולה על שווה ערך למטען אש של 10 ק"ג עץ למ"ר.
36. 40% משטח המעטפת החיצונית של הבניין פתוח, או בוצע ניתוח הנדסי שממצאיו אושרו על-ידי נותן האישור, המוכיח שהתקנת המתזים איננה נחוצה, עקב היותה חסרת השפעה וחסרת תועלת, כתוצאה מגובה המבנה וממטעני האש שבו.
    * 1. נותן האישור רשאי להורות לבעל העסק לבצע סקר סיכונים בבניין או בחלק מבניין המשמש לתעשייה מיוחדת ובהתאם למסקנותיו של סקר הסיכונים שדרש ואישר נותן האישור, להורות על התקנה של מערכת גילוי אש ועשן.
      2. במבנה יביל לפי תקן ישראלי ת"י 931 - עמידות אש של אלמנטי בניין - שיטות בדיקה, יש להתקין גלאי עצמאי על פי תקן ישראלי ת"י 1220, חלק 5 - מערכות גילוי אש - גלאי עשן עצמאיים.
      3. מערכת גילוי אש ועשן, לרבות הגלאים העצמאיים, תתוחזק בכל עת במצב תקין.
      4. בדיקת מערכת גילוי האש והעשן תתבצע על פי תקן ישראלי ת"י 1220, חלק 11 - מערכות גילוי אש - תחזוקה. העתק מתעודת הבדיקה, שתיערך לפי נספח ג' לתקן הנ"ל, יוגש לנותן האישור.
    1. **מערכת החשמל** 
       1. בלוחות החשמל הממוקמים בעסק תותקנה המערכות הבאות:
37. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
38. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל וכמו כן מערכת ניתוק לוח החשמל ממקור ההזנה.
39. לוח חשמל בעל זרם של 100 אמפר ומעלה - תותקן מערכת גילוי אש ועשן, הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
40. על אף האמור בסעיף 5.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
41. הוא עומד בתקן ישראלי ת"י 61439 - לוחות מיתוג ובקרה למתח נמוך.
42. מותקן בו גלאי עשן.
43. מותקנת בו מערכת לניתוק לוח החשמל ממקור ההזנה.
44. הוא נמצא באזור כיסוי של מערכת כיבוי אוטומטית.
    * 1. מערכת גילוי האש והעשן המותקנת בלוח החשמל, תותקן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
      2. מערכת הכיבוי האוטומטית היבשה המותקנת בלוח החשמל תותקן על פי תקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
      3. במבנה ששטחו עולה על 500 מ"ר, יותקן במקום בולט ונגיש מפסק חשמל חירום, אשר במקרה חירום ינתק את זרם החשמל לכל המבנה.
      4. מערכת גילוי אש ועשן המותקנת בלוח חשמל, תתוחזק בכל עת במצב תקין.
      5. מתקני החשמל בעסק ייבדקו באופן תקופתי ועל פי כל דין.
    1. **מערכת שליטה בעשן**

דרישה זו תתקיים אם נדרשה בתנאים להיתר הבנייה, או בעקבות שינוי מהותי המחייב שינוי בתנאי ההיתר.

* + 1. בעסק ששטחו עולה על 500 מ"ר ובחלקי המבנה האחרים (כגון: מחסנים, חדרים טכניים וכו'), יהיו סידורי שליטה בעשן בהתאם לקבוע בפרק ה' ובפרט 3.5.2.1 בפרק ג' של התוספת השנייה לתקנות התכנון והבנייה.
    2. מערכת השליטה בעשן תתוחזק בכל עת במצב תקין.
  1. **מערכת מיזוג אוויר**

דרישה זו תתקיים אם נדרשה בתנאים להיתר הבנייה, או בעקבות שינוי מהותי, המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה לנדרש בתקן ישראלי ת"י 1001 - בטיחות אש בבניינים.תנאי זה נדרש כאשר מותקנת בעסק מערכת מיזוג אויר מרכזית, הכוללת תעלות ומדפי אש.
  1. **מערכת למסירת הודעות (כריזת חירום)**

דרישה זו תתקיים אם נדרשה בתנאים להיתר הבנייה או בעקבות שינוי מהותי, המחייב שינוי בתנאי ההיתר.

* + 1. בעסק ששטחו הכולל מעל 500 מ"ר תותקן מערכת למסירת הודעות (כריזת חירום).
    2. מערכת מסירת ההודעות (כריזת חירום) תתוחזק בכל עת. במצב תקין.
  1. **מקור מתח חלופי**
     1. בעסק שנדרש להתקין בו משאבות מים לכיבוי אש או מפוחי יניקת עשן, לפי מפרט זה או על פי כל דין, יותקן מקור מתח חלופי, שיהיה בכוחו לספק בשעת חירום זרם חשמל להפעלתם.
     2. מקור המתח החלופי יתוחזק בכל עת. במצב תקין.
  2. **לוח פיקוד כבאים**

דרישה זו תתקיים אם נדרשה בתנאים להיתר הבנייה, או בעקבות שינוי מהותי, המחייב שינוי בתנאי ההיתר.

* + 1. בעסק שנדרש על פי דין להתקין מערכות מתזים, גלאים וניהול עשן, או מערכות נוספות שנקבעו לעניין זה על-ידי נותן האישור, יותקן לוח פיקוד כבאים, הכולל את הרכיבים או המערכות הבאות, אם הם קיימים או נדרשים על פי דין:

1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה, בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
3. רכיבים מבוקרים יכללו לפחות:
4. ברז שליטה.
5. אספקת חשמל או דלק למשאבת המים של מערכת המתזים.
6. נתוני מצב פעולה של משאבת המים (דומם/פועל).
7. התראה קולית וחזותית תתקבל ברכזת גילוי אש. אם קיימת עמדת בקרה מאוישת, תתקבל ההתראה גם בעמדה זו.
8. דיווח על הפעלת מערכות כיבוי בלוחות חשמל ומנדפים.
9. עמדת הפעלה של כריזת חירום ואזעקה.
10. לוח הפעלת מפוחים לשחרור עשן יכלול מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על-לחץ ומתג שליטה בפתחי שחרור עשן אוטומטיים.
11. לוח פיקוד לחשמל.
12. לוח פיקוד לגנרטור חירום, שיכלול גם נוריות חווי המורות על מצב הגנרטור: מצב מפסק אוטו' סגור, תקלה בגנרטור, מצב מד סולר, מצב כמות שמן ומצב הטעינה של מצבר הגנרטור.
13. לוח שליטה ובקרה על מעליות הבניין.
14. תיק חירום של הבניין, הכולל את תוכניות הבניין ותוכנית בטיחות אש.
    1. **משטר הפעלות מערכות בטיחות אש - אינטגרציה**
       1. בדיקת משטר הפעלות (אינטגרציה) תידרש כאשר מערכת גילוי אש, מערכת התרעת אש או מערכת כיבוי אש אוטומטית נדרשת לפיקוד או לבקרה על מערכות מתוך לפחות שתי קבוצות המערכות המפורטות להלן:
15. התראות, התרעות ודיווחים.
16. מערכות שליטה בעשן.
17. הפרדות אש ועשן.
18. שליטה במערכות.
    * 1. הבדיקה תיערך בהתאם להוראה נציב 536 - משטר הפעלות מערכות בטיחות אש - אינטגרציה. אישור על ביצועה יועבר לנותן האישור. אם קיימת מערכת שחרור עשן מאולצת, תצורף לאישור גם טבלת משטר בדיקה.
    1. **מערכת הגפ"מ**
       1. מערכת הגפ"מ המשמשת את העסק תהיה בהתאם לתקן ישראלי ת"י 158 - מתקנים לגזים פחמימניים מעובים (גפ"מ).
       2. אם קיימת בעסק מערכת בישול מסחרית ("מנדפים") - יש להתקין במנדפים מערכת כיבוי, לרבות ניתוק ממקור אנרגיה בהתאם לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים. יש לקבל אישור בכתב על התאמת המערכת לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים. העתק מתעודת הבדיקה יוגש לנותן האישור.
       3. מערכת הגפ"מ, המכשירים והאביזרים לצריכת גפ"מ והמנדפים הקיימים בעסק, יתוחזקו בכל עת, במצב תקין.
    2. **תיק שטח ומפעל** 
       1. בעל עסק, ששטחו הכולל עולה על 2,000 מ"ר, יגיש לנותן האישור אחד מאלה:
19. תיק שטח עבור כל שטח העסק והמבנים הקיימים בו, אשר יוכן על פי הוראת נציב 503 - הכנת תיק שטח, בהתאמות הנדרשות (להלן - "תיק שטח").
20. עותק של "תיק מפעל", שהוכן בהתאם לסעיף 4 לתקנות רישוי עסקים (מפעלים מסוכנים), התשנ"ג-1993 (להלן - "תיק מפעל").
    * 1. בעל עסק ששטחו הכולל הוא עד 2,000 מ"ר ונדרש על-פי דין להכין "תיק מפעל", יגיש לנותן האישור עותק של תיק המפעל.
      2. בעל העסק ישמור על תיק השטח או תיק המפעל, לפי העניין, מעודכן בכל עת.
      3. בעל העסק יגיש לנותן האישור תיק שטח או תיק מפעל, לפי העניין, מעודכן לפחות אחת לשנה קלנדרית.
      4. בעל העסק יעדכן את תיק השטח או תיק המפעל, לפי העניין, לגבי שינויים בעסק שיש בהם כדי להוסיף או לגרוע מוקדי סיכון, או שינוי בפרטים של בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
    1. **הדרכה ותרגול**
       1. כאשר מדובר בעסק ששטחו עולה על 10,000 מ"ר, רשאי נותן האישור להורות לבעל העסק לקיים לעובדיו הדרכה ותרגול בתחום בטיחות האש.
       2. נותן האישור יורה על תדירותן והיקפן של פעולות ההדרכה והתרגול, נושאי ההדרכה והתרגול והכשירות, ההכשרה וההסמכה של המדריכים.
    2. **צוות כיבוי והצלה מפעלי**
       1. כאשר מדובר בעסק ששטחו עולה על 10,000 מ"ר, רשאי נותן האישור להורות לבעל העסק לקיים בעסקו צוות כיבוי והצלה בעל הכשרה לפעול באירוע כבאות והצלה עד להגעתם של כוחות רשות הכבאות וההצלה למקום האירוע ולסייע לכוחות הרשות בפעולותיהם עם הגיעם למקום האירוע - כל זאת בהתאם למסקנותיו של סקר סיכונים שדרש ואישר נותן האישור.
       2. נותן האישור יורה על הרכב הצוות, ציודו, הכשרתו, אימוניו, דרכי פעולתו וכל הוראה אחרת הדרושה למילוי תפקידו.
    3. **אחסנה חיצונית**
       1. נותן האישור רשאי לקבוע לבעל העסק הוראות בעניינים הנוגעים לאחסנה חיצונית, לרבות: גובה האחסנה, היקף האחסנה, שטח האחסנה, רוחב האחסנה, סוג החומרים המאוחסנים, דרכי גישה לשטח האחסנה, סימון ושילוט, סידורי בטיחות אש והצלה שיש להתקין במקום וכיוצא באלה - כל זאת בהתאם למסקנותיו של סקר סיכונים שדרש ואישר נותן האישור.
    4. **מתקן פוטו-וולטאי**
       1. נותן האישור רשאי לקבוע לבעל העסק הוראות בעניינים הנוגעים למערכת לייצור חשמל הממירה ישירות אנרגיה סולרית לאנרגיה חשמלית (מתקן פוטו-וולטאי), המותקנת בשטח העסק, לרבות סימון ושילוט, סידורי בטיחות אש והצלה שיש להתקין במתקן ובסביבתו והמצאת מסמכים ואישורים על עמידתו של המתקן בדרישות כל דין.
    5. **אישורים** 
       1. בכל מקום במסמך תנאים זה, שבו צוין כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש למדור הגנה מאש בתחנה האזורית שבשטח אחריותה ממוקם העסק, לפי רשימת הכתובות והטלפונים המופיעה באתר האינטרנט של הרשות הארצית לכבאות והצלה, או לגורם אחר שפרטיו יימסרו לבעל העסק.
       2. על פי דרישה של נותן האישור, כאשר לא נעשה בעסק שינוי מהותי, ימציא בעל העסק מסמכים הכוללים אישורים ותעודות בדיקת תחזוקה לגבי תקינותו של ציוד הכיבוי, ובכלל זה:
21. אישור כי עמדות כיבוי האש תקינות ושמישות וכי גלגילון שהותקן לאחר 1.6.2013 נבדק בהתאם לתקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה.
22. אישור מגורם מוסמך, כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה ונמצאו תקינים.
23. אישור כי מערכת החשמל המותקנת במקום, נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקומו של מפסק חשמל ראשי לשעת חירום ולתקינותו, התייחסות למתקן פוטו-וולטאי (אם קיים) וכן טבלה המפרטת את מיקומם של לוחות החשמל, את מספרם ואת גודל החיבור באמפר של כל לוח. האישור ייתן בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
24. אישור על בדיקת התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ). האישור ייתן בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו.
25. אישור מגורם מוסמך, המעיד על תקינותה של המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11 - מערכות גילוי אש - תחזוקה.
26. אישור מגורם מוסמך, המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 - מערכות לכיבוי אש בארוסול או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
27. אישור מגורם מוסמך, כי המערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220, חלק 3, או תקן 72NFPA או מפרט משטרת ישראל160, 160.1 וזאת בהתאם לשיטת ההתקנה של המערכת. באישור יפורט את סוג התקן או המפרט שעל פיו נעשתה הבדיקה.
28. אישור מגורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
29. אישור כי גנרטור החירום נבדק ונמצא תקין. האישור יינתן על ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
30. אישור מגורם מוסמך, כי מערכות בטיחות האש וההצלה תואמות את דרישותיה של הוראת נציב 536 - משטר הפעלות מערכות בטיחות אש - אינטגרציה. אם קיימת מערכת שחרור עשן מאולצת, יצורפו לאישור גם טבלת משטר בדיקה ופירוט של סוג המערכת.
31. אישור מגורם מוסמך, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
32. אישור מגורם מוסמך, כי מערכת מיזוג האוויר המותקנת בעסק נבדקה ונמצאה תקינה בהתאם לדרישות של תקן ישראלי ת"י 1001 - בטיחות אש בבניינים.
33. אישור על ניקוי ארובות ומנדפים בהתאם לתקן ישראלי ת"י 1001, חלק 6 - בטיחות אש בבניינים - בקרת אוורור והגנה מפני אש במערכות בישול מסחריות (אם קיימים ארובות ומנדפים).
34. אישור מגורם מוסמך, כי מערכת הכיבוי במערכת בישול מסחרית ("מנדפים"), לרבות ניתוק ממקור אנרגיה, נבדקה ונמצאה תקינה בהתאם לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים (אם קיימים מנדפים).
35. הצהרת בעל העסק כי האחסנה (סוג האחסנה/גובה האחסנה/אופי האחסנה) עונה להגדרת הסיכון אשר על פיה תוכנן המבנה.
    * 1. התקנה של סידורי בטיחות אש והצלה ואמצעי כיבוי, או שינוי מהותי בהם, ובכלל זה של אלה המפורטים להלן, מחייבת את העסק בהמצאת אישורים כדלקמן:
36. אישור ממעבדה מוכרת, או מהנדס חשמל מטעם הקבלן, או יועץ חשמל שהתמנה כעורך משנה לבקשה להיתר בנייה לגלאי עצמאי, אשר מעיד על התאמה לתקן ישראלי ת"י 1220, חלק 5 - מערכות גילוי אש - גלאי עשן עצמאיים.
37. אישור ממעבדה מוכרת, כי מערכת גילוי האש והעשן תוכננה והותקנה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. בהתקנה של עד 10 גלאי אש ועשן כאמור, את האישור יכולה לתת חברה בתו תקן לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה.
38. אישור ממעבדה מוכרת, כי מערכת כיבוי אש במים תוכננה והותקנה בהתאם לתקן ישראלי ת"י 1596 - מערכות מתזים - התקנה. בהתקנה של עד 10 מתזים כאמור, את האישור יכולה לתת חברה בתו תקן לתחזוקת מערכות כיבוי אש במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה.
39. אישור ממעבדה מוכרת, כי מערכת כיבוי אש בגז תוכננה והותקנה בהתאם לתקן ישראלי ת"י 1597 - מערכות כיבוי אש אוטומטיות בגז כיבוי.
40. אישור ממעבדה מוכרת, כי מערכת כיבוי בארוסול תוכננה והותקנה בהתאמה לתקן ישראלי ת"י 5210 - מערכות לכיבוי-אש בארוסול.
41. אישור ממעבדה מוכרת, כי מערכת כיבוי אש בכימיקלים רטובים תוכננה והותקנה בהתאמה לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים.
42. אישור ממעבדה מוכרת, כי מערכת מיזוג האוויר (מובילי אוויר) תוכננה והותקנה עפ"י תקן ישראלי ת"י 1001, חלק 1.1 - בטיחות אש בבניינים - מערכות מיזוג אוויר ואוורור, יידרש במקרים הבאים:
43. המבנה בעל יותר מקומה אחת ויש בו פירי אוורור החוצים בין הקומות.
44. קיימים מדפים ודמפרים שנועדו לבצע הפרדת אש בין עסקים סמוכים ושימושים שונים.
45. אישור ממעבדה מוכרת, כי מנדפים לבישול וטיגון תוכננו והותקנו בהתאמה לתקן ישראלי ת"י 1001, חלק 6 - בטיחות אש בבניינים - בקרת אוורור והגנה מפני אש במערכות בישול מסחריות.
46. אישור המעיד כי נערכה בדיקת אינטגרציה בין מערכות בטיחות אש, כנדרש בהוראת נציב 536 וכי הבדיקה נמצאה תקינה. האישור יינתן על ידי מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
47. אישור ממעבדה מאושרת, המעיד על תקינותה של מערכת הגז בהתאם לתקן ישראלי ת"י 158 - מתקנים לגזים פחמימניים מעובים (גפ"מ).
48. אישור ממעבדה מוכרת, כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
49. אישור ממעבדה מוכרת, כי התאמת חומרי בנייה וגימור בוצעה עפ"י תקן ישראלי ת"י 921 - תגובות בשרפה של חומרי בנייה (החלק הרלוונטי).
50. אישור ממעבדה מוכרת, כי מערכת השליטה בעשן תוכננה והותקנה עפ"י תקן ישראלי ת"י 1001, חלק 2.2 - בטיחות אש בבניינים - מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
51. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001, חלק 7 - בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודת הבדיקה תצורף הצהרת מהנדס שהוא מתכנן המערכת (נספח א), כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [מספר] (אם נדרש).
    1. **נספחים**
       1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלהולהורידם ממנו.

**נספח א**

תאריך:\_\_\_\_\_\_\_

לכבוד:

הרשות הארצית לכבאות והצלה -

מדור 'הגנה מאש'

**הצהרת מהנדס המתכנן מערכות שליטה לחום ולעשן – מפוחים מונעים על ידי חשמל להוצאת עשן וחום**

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א – 1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. גוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_